
A vers és a zene évszázados kapcsolatban vannak egymással. A megzenésített versek minden korosztályban népszerűek.

A kötet rendhagyó módon közelít a versek zenei interpretációjához: az „éneklő versek” a mesterséges intelligenciában rejlő lehetőségeket felhasználva születtek meg.

Az egyes versekhez kapcsolódó, QR-kódokon keresztül elérhető zene feltárja a szöveg rejtett titkait, és kiemeli a szavak szépségét, ezzel hozzájárulva a költemények új értelmezéséhez. Kívánjuk, hogy az Ősz Európában különleges élménnyel gazdagítsa a kedves olvasókat!

HOGYAN KÉSZÜLT A KÖNYV, ÉS HOGYAN HASZNÁLJUK?

A verseket Mihály András írta. A versek újak és régebbiek, vegyesen. A korábbiakat két kötetből válogattuk: Elképzelt utak (2025) és Párnádon arc (2026). Mindkét könyvet a Könyv Guru Kiadó jelentette meg. 

A jelen kötetben lévő verseket a mesterséges intelligencia (MI) segítségével Rácz Zoltán „kreativlelek” zenésítette meg. Ez azt jelenti, hogy a zenét és az énekhangokat az MI komponálta. Az MI elemezte a verseket, és a szöveg ismeretében dalokat alkotott. A videók grafikai munkáit is Rácz Zoltán „kreativlelek” készítette az MI használatával. 

Hogyan élvezhetjük az „éneklő verset”?


	Minden vers után egy QR-kód matrica látható a könyvben.



	Okostelefon segítségével (kamerával vagy QR-kód olvasóval) olvassuk le a kódot.



	Az okostelefon felismeri a jelet és egy internetes linkre vezeti az olvasót. Koppintsunk rá!



	A link egy weboldal dedikált aloldalára vezet, ahol az aktuális vershez tartozó dalvideó található.

